Κατάταξη Αξιωματικών Λ.Σ.-ΕΛ.ΑΚΤ. ειδικότητας Τεχνικού
Αίτηση κατάταξης Αξιωματικών Λ.Σ.-ΕΛ.ΑΚΤ. ειδικότητας Τεχνικού
Αίτηση υποβάλλεται από κάθε ενδιαφερόμενο με επισυναπτόμενα δικαιολογητικά, όπως θα καθορίζεται λεπτομερώς στην προκήρυξη και μέσα στις προθεσμίες που θα ορίζονται σ’ αυτή.
Κατάθεση από τον αιτούντα (δια ζώσης ή ταχυδρομικά)
Να είναι Έλληνες πολίτες, εγγεγραμμένοι στα Μητρώα ή Δημοτολόγια της Χώρας.
Να μην έχουν υπερβεί το 30ο έτος της ηλικίας τους, όριο ηλικίας που θεωρείται ότι συμπληρώνεται την 31η Δεκεμβρίου του έτους προκήρυξης του διαγωνισμού.
Οι άνδρες υποψήφιοι πρέπει να έχουν ανάστημα τουλάχιστον 1,70 μ. και οι γυναίκες τουλάχιστον 1,63 μ., αμφότεροι χωρίς υποδήματα.
Οι άνδρες υποψήφιοι να έχουν εκπληρώσει τις στρατιωτικές τους υποχρεώσεις.
Να έχουν τουλάχιστον καλή γνώση (Β2) της αγγλικής ή γαλλικής ή γερμανικής ή ιταλικής ή ισπανικής γλώσσας.
Να είναι υγειονομικώς κατάλληλοι (σωματικής ικανότητας πρώτης κατηγορίας Ι/1), σύμφωνα με τις διατάξεις του π.δ. 11/2014 (Α΄17), όπως ισχύει, για τους κατατασσόμενους στα μόνιμα στελέχη των Ενόπλων Δυνάμεων που έχουν πτυχία Ανωτάτων Σχολών.
Να μην έχουν στερηθεί των πολιτικών τους δικαιωμάτων, έστω και αν έχει λήξει ο χρόνος που ορίστηκε για τη στέρησή τους.
Να μην τελούν υπό στερητική δικαστική συμπαράσταση (πλήρη ή μερική) είτε υπό επικουρική δικαστική συμπαράσταση (πλήρη ή μερική), είτε υπό συνδυασμό των δύο προηγουμένων.
Να μην έχουν εκπέσει από στρατιωτικό βαθμό, αποβληθεί ή απολυθεί κατά περίπτωση από τις Ένοπλες Δυνάμεις, τα Σώματα Ασφαλείας καθώς και από θέση δημόσιας υπηρεσίας ή Ο.Τ.Α. ή άλλου νομικού προσώπου δημοσίου δικαίου, εξαιτίας τέλεσης πειθαρχικών παραπτωμάτων.
Να έχουν πίστη στο Σύνταγμα, αφοσίωση στην πατρίδα και τη δημοκρατία και να μην πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους. Σε περίπτωση στην οποία υποψήφιος, μετά την επιτυχία και την κατάταξή του, αρνείται την εκτέλεση των στρατιωτικών του καθηκόντων λόγω θρησκευτικών ή άλλων δοξασιών και πεποιθήσεων ανακαλείται η πράξη κατάταξής του.
Να είναι κάτοχοι διπλώματος Πολυτεχνείων ή Πολυτεχνικών Σχολών Α.Ε.Ι. του πανεπιστημιακού τομέα της ημεδαπής ή ακαδημαϊκά ισοδύναμων ή ισοτίμων και αντίστοιχων της αλλοδαπής, όπως αυτά καθορίζονται στην οικεία προκήρυξη.
Να μην έχουν καταδικαστεί σε οποιοδήποτε βαθμό: (1) για τέλεση ή απόπειρα τέλεσης ή κάθε μορφή συμμετοχής σε κακούργημα σε οποιαδήποτε ποινή, (2) για τέλεση ή απόπειρα τέλεσης ή κάθε μορφή συμμετοχής σε εγκλήματα ανυποταξίας, λιποταξίας, προσβολών του δημοκρατικού πολιτεύματος, προσβολών της διεθνούς υπόστασης της χώρας, προσβολών κατά της πολιτειακής εξουσίας, κατά των πολιτειακών και πολιτικών οργάνων, τρομοκρατικών πράξεων-τρομοκρατικής οργάνωσης, σχετικά με το νόμισμα, άλλα μέσα πληρωμής και ένσημα, πλαστογραφίας, πλαστογραφίας πιστοποιητικών, ψευδούς κατάθεσης, ψευδούς καταμήνυσης, ψευδούς βεβαίωσης, παράβασης καθήκοντος, ανθρωποκτονίας (εκτός της προερχόμενης από αμέλεια), κατά της γενετήσιας ελευθερίας και οικονομικής εκμετάλλευσης της γενετήσιας ζωής, παράνομης βεβαίωσης ή είσπραξης δικαιωμάτων του Δημοσίου, δωροδοκίας ή δωροληψίας, εκβίασης, απάτης, απιστίας, συκοφαντικής δυσφήμισης, συμπλοκής, επικίνδυνης σωματικής βλάβης, κλοπής, υπεξαίρεσης, αλιείας στην αιγιαλίτιδα ζώνη και τα εσωτερικά ύδατα, παράνομης αλιείας κατά παράβαση του ν.δ. 420/1970, λαθρεμπορίας, περί ναρκωτικών, όπλων και πυρομαχικών και τυχερών παιχνιδιών, περί αλλοδαπών, περί αρχαιοτήτων, ζωοκλοπής, ζωοκτονίας ή σε εγκλήματα με ρατσιστικά χαρακτηριστικά, (3) για τέλεση ή απόπειρα τέλεσης ή κάθε μορφή συμμετοχής σε οποιοδήποτε έγκλημα του Στρατιωτικού Ποινικού Κώδικα, (4) για τέλεση ή απόπειρα τέλεσης ή κάθε μορφή συμμετοχής σε οποιοδήποτε έγκλημα από δόλο σε ποινή φυλάκισης τουλάχιστον τριών (3) μηνών. Να μη διώκονται ως φυγόποινοι ή φυγόδικοι για τα παραπάνω αδικήματα. Υποψήφιοι, που έχουν παραπεμφθεί σε δίκη για τα ανωτέρω αδικήματα μπορούν να συμμετάσχουν στο διαγωνισμό, αλλά δεν κατατάσσονται στο Σώμα αν μέχρι την προκαθορισμένη ημερομηνία κατάταξης των επιτυχόντων, δεν έχει εκδοθεί αμετάκλητη αθωωτική απόφαση. Ο όρος καταδίκη περιλαμβάνει και την καταδίκη σε σωφρονισμό για τα παραπάνω εγκλήματα. Σημειώνεται ότι η απονομή χάριτος δεν αίρει το κώλυμα του υποψηφίου από ποινική καταδίκη, εφόσον μέχρι την τελευταία ημέρα υποβολής των αιτήσεων δεν έχει εκδοθεί το κατά το άρθρο 47 παρ. 1 του Συντάγματος π.δ. που αίρει το σχετικό κώλυμα. Περί αναστολής εκτέλεσης ποινής υπό όρο ισχύουν τα οριζόμενα στα άρθρα 99-104 του Ποινικού Κώδικα. Σε περίπτωση που έχει διαταχθεί, με απόφαση δικαστηρίου, η αναστολή εκτέλεσης της ποινής για ορισμένο χρονικό διάστημα, σύμφωνα με την παρ. 1 του άρθρου 99 Π.Κ., θεωρείται κώλυμα κατάταξης η μη πλήρης και επιτυχής πάροδος του ορισμένου χρόνου αναστολής εκτέλεσης της ποινής. Εάν έχει παρέλθει πλήρως και επιτυχώς ο χρόνος αναστολής εκτέλεσης της ποινής δεν συνιστά κώλυμα κατάταξης η καταδίκη για την οποία έχει επιβληθεί η ποινή.
Να μην φέρουν στο σώμα τους δερματοστιξία (τατουάζ), η οποία είναι εξωτερικά εμφανής κατά την περιβολή της στρατιωτικής στολής (θερινή και χειμερινή) και επιπλέον, λόγω του είδους των περιεχομένων σε αυτή απεικονίσεων, είτε αναιρεί την επιβαλλόμενη από το Σύνταγμα ουδετερότητά τους, είτε προκαλεί κατά τέτοιο τρόπο, ο οποίος δεν συνάδει με την ιδιότητα και τα καθήκοντά τους, ήτοι για παράδειγμα περιλαμβάνει, μηνύματα διακρίσεων, μίσους ή βίας κατά προσώπου, ή ομάδας προσώπων, που προσδιορίζονται με βάση τη φυλή, το χρώμα, τη θρησκεία, τις γενεαλογικές καταβολές, την εθνική ή εθνοτική καταγωγή, το σεξουαλικό προσανατολισμό, την ταυτότητα φύλου ή την αναπηρία. Εάν υποψήφιος, διαπιστωθεί ότι, κατά παράβαση των οριζομένων στο προηγούμενο εδάφιο, φέρει δερματοστιξία (τατουάζ), θα αποκλείεται του διαγωνισμού.
Προϋποθέσεις περί μη τέλεσης αξιόποινων πράξεων
Η διαδικασία αφορά στην κατάταξη Αξιωματικών Λ.Σ.-ΕΛ.ΑΚΤ. με το βαθμό του Ανθυποπλοιάρχου Λ.Σ. ειδικότητας Τεχνικού, κατόπιν συμμετοχής σε προκήρυξη και με προεδρικό διάταγμα που εκδίδεται με πρόταση του Υπουργού Ναυτιλίας και Νησιωτικής Πολιτικής.
Διαγωνισμός κατάταξης προσωπικού ΛΣ-ΕΛΑΚΤ
Δύο (2) πρόσφατες έγχρωμες φωτογραφίες τύπου διαβατηρίου. Στο πίσω μέρος κάθε φωτογραφίας ο υποψήφιος υποχρεούται να αναγράψει το ονοματεπώνυμο και το πατρώνυμό του, ευκρινώς.
Τίτλο ξένης γλώσσας. Για την απόδειξη γνώσης της αγγλικής ή γαλλικής ή γερμανικής ή ιταλικής ή ισπανικής γλώσσας επιπέδου αρίστου, πολύ καλού και καλού, υποβάλουν τους αντίστοιχους τίτλους που αναφέρονται στην οικεία προκήρυξη.
Δίπλωμα Πολυτεχνείου ή Πολυτεχνικής Σχολής κατά τα οριζόμενα στην οικεία προκήρυξη.
Ενιαίο και αδιάσπαστο τίτλο σπουδών μεταπτυχιακού επιπέδου (integrated master) ή αυτοτελή Μεταπτυχιακό τίτλο σπουδών ετήσιας τουλάχιστον φοίτησης ή Διδακτορικό, για τους κατόχους σχετικών τίτλων κατά τα οριζόμενα στην οικεία προκήρυξη.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας».
Διεύθυνση εκπαίδευσης προσωπικού Λ.Σ.-ΕΛ.ΑΚΤ.
Τροποποίηση της αριθμ. 2421.1/31118/2021/29-4-2021 Απόφασης Υπουργού Ναυτιλίας και Νησιωτικής Πολιτικής «Επιλογή και κατάταξη Αξιωματικών Λιμενικού Σώματος – Ελληνικής Ακτοφυλακής ειδικότητας Τεχνικού, με εφαρμογή του συστήματος μοριοδότησης των υποψηφίων» (Β΄1928)
Επιλογή και κατάταξη Αξιωματικών Λιμενικού Σώματος – Ελληνικής Ακτοφυλακής ειδικότητας Τεχνικού, με εφαρμογή του συστήματος μοριοδότησης των υποψηφίων
Ρυθμίσεις για τη διαδικασία κατάταξης Αξιωματικών Λ.Σ.-ΕΛ.ΑΚΤ. ειδικότητας Τεχνικού κ.α.
2η Τροποποίηση της αριθ. 2421.1/31118/2021/29-4-2021 απόφασης του Υπουργού Ναυτιλίας και Νησιωτικής Πολιτικής «Επιλογή και κατάταξη Αξιωματικών Λιμενικού Σώματος – Ελληνικής Ακτοφυλακής ειδικότητας Τεχνικού, με εφαρμογή του συστήματος μοριοδότησης των υποψηφίων» (Β΄ 1928), όπως τροποποιήθηκε με την αριθ.: 2421.1/56614/2021/04-8-2021 όμοια (Β΄ 3747)
4η τροποποίηση της υπ’ αρ. 2421.1/31118/2021/29.4.2021 απόφασης του Υπουργού Ναυτιλίας και Νησιωτικής Πολιτικής «Επιλογή και κατάταξη Αξιωματικών Λιμενικού Σώματος - Ελληνικής Ακτοφυλακής ειδικότητας Τεχνικού, με εφαρμογή του συστήματος μοριοδότησης των υποψηφίων» ( Β ’ 1928), όπως τροποποιήθηκε με τις υπ’ αρ. 2421.1/56614/2021/4.8.2021 (Β’ 3747), υπ’ αρ. 2421.1/60078/2022/26.8.2022 ( Β ’ 4633) και υπ ’ αρ. 2421.1/75918/2022/25.10.2022 ( Β ’ 5681) όμοιες
3η Τροποποίηση της υπ’ αρ. 2421.1/31118/2021/29-4-2021 απόφασης του Υπουργού Ναυτιλίας και Νησιωτικής Πολιτικής «Επιλογή και κατάταξη Αξιωματικών Λιμενικού Σώματος - Ελληνικής Ακτοφυλακής ειδικότητας Τεχνικού, με εφαρμογή του συστήματος μοριοδότησης των υποψηφίων» (Β’ 1928), όπως τροποποιήθηκε με τις υπ’ αρ.: 2421.1/56614/2021/04-8-2021 (Β’ 3747), 2421.1/60078/2022/26-8- 2022 (Β’ 4633) όμοιες
Ένσταση στο Α.Σ.Ε.Π. κατά του Πίνακα Επιτυχόντων και του Πίνακα Επιλαχόντων, με κατάθεσή της ή με αποστολή συστημένης επιστολής απευθείας στο Ανώτατο Συμβούλιο Επιλογής προσωπικού (Α.Σ.Ε.Π.) (παρ. 5 άρθρου 2 ν. 4765/2021), μέσα σε αποκλειστική προθεσμία δέκα (10) ημερών, που αρχίζει από την επόμενη ημέρα της ανάρτησής τους στην ιστοσελίδα του Λιμενικού Σώματος – Ελληνικής Ακτοφυλακής. Η άσκηση ένστασης επιτρέπεται για λόγους νομιμότητας και πρέπει να περιέχει συγκεκριμένους λόγους ακυρότητας κατά συγκεκριμένης πράξης ή παράλειψης.
Όσοι έχουν τα απαιτούμενα προσόντα και επιθυμούν να καταταγούν ως απευθείας κατάταξης Αξιωματικοί Λ.Σ.-ΕΛ.ΑΚΤ. ειδικότητας Τεχνικού, πρέπει να υποβάλουν αίτηση με επισυναπτόμενα δικαιολογητικά, όπως θα καθορίζεται λεπτομερώς στην προκήρυξη και μέσα στις προθεσμίες που θα ορίζονται σ’ αυτή.
Μετά το πέρας όλων των παραπάνω διαδικασιών, η Επιτροπή Παραλαβής – Ελέγχου Δικαιολογητικών, Μοριοδότησης και Κατάταξης, καταρτίζει έναν Πίνακα Επιτυχόντων και Πίνακες Επιλαχόντων ανά κατηγορία διπλωματούχων και κατά φθίνουσα σειρά μορίων, οι οποίοι υπογράφονται από τον Γραμματέα, τον Πρόεδρο και τα μέλη της Επιτροπής, υποβάλλονται προς θεώρηση στον Αρχηγό Λ.Σ.-ΕΛ.ΑΚΤ. και αναρτώνται στην ιστοσελίδα του Λιµενικού Σώµατος - Ελληνικής Ακτοφυλακής και στο κτίριο του Αρχηγείου του Λ.Σ.-ΕΛ.ΑΚΤ.
Ο Πίνακας Επιτυχόντων και οι Πίνακες Επιλαχόντων, αναρτώνται στην ιστοσελίδα του Λ.Σ.-ΕΛ.ΑΚΤ. και στο κτίριο του Αρχηγείου Λ.Σ.-ΕΛ.ΑΚΤ. Κατά των πινάκων αυτών επιτρέπεται η άσκηση ένστασης με κατάθεσή της ή με αποστολή συστημένης επιστολής απευθείας στο Ανώτατο Συμβούλιο Επιλογής προσωπικού (Α.Σ.Ε.Π.) (παρ. 5 άρθρου 2 ν. 4765/2021), μέσα σε αποκλειστική προθεσμία δέκα (10) ημερών, που αρχίζει από την επόμενη ημέρα της ανάρτησής τους στην ιστοσελίδα του Λιμενικού Σώματος – Ελληνικής Ακτοφυλακής. Επιπλέον, η προθεσμία αυτή ορίζεται και αναφέρεται ρητώς τόσο στην οικεία καταχώριση στην ιστοσελίδα του Λιμενικού Σώματος – Ελληνικής Ακτοφυλακής όσο και στη σχετική ανακοίνωση στο κτίριο του Αρχηγείου Λ.Σ.-ΕΛ.ΑΚΤ. Η άσκηση ένστασης επιτρέπεται για λόγους νομιμότητας και πρέπει να περιέχει συγκεκριμένους λόγους ακυρότητας κατά συγκεκριμένης πράξης ή παράλειψης.
Η Επιτροπή Παραλαβής – Ελέγχου Δικαιολογητικών, Μοριοδότησης και Κατάταξης προβαίνει, αν απαιτείται, στις αναγκαίες διορθώσεις σύμφωνα με τα διαλαμβανόμενα στην απόφαση του Α.Σ.Ε.Π., και στη συνέχεια καταρτίζει τον Τελικό Πίνακα Επιτυχόντων και τους Τελικούς Πίνακες Επιλαχόντων ανά κατηγορία διπλωματούχων και κατά φθίνουσα σειρά μορίων, οι οποίοι υπογράφονται από το Γραμματέα, τον Πρόεδρο και τα μέλη της Επιτροπής και υποβάλλονται προς θεώρηση στον Αρχηγό Λ.Σ.-ΕΛ.ΑΚΤ.
Σκοπός των ψυχομετρικών εξετάσεων είναι η διαπίστωση της καταλληλότητας των υποψηφίων για σταδιοδρομία στο Λ.Σ.-ΕΛ.ΑΚΤ. και περιλαμβάνουν διερεύνηση χαρακτηριστικών προσωπικότητας, διερεύνηση γνωστικών ικανοτήτων και συνέντευξη.
Οι υποψήφιοι που θα επιτύχουν στη διαδικασία των ψυχομετρικών εξετάσεων υποβάλλονται σε υγειονομικές εξετάσεις και παραπέμπονται στην Ανωτάτη του Ναυτικού Υγειονομική Επιτροπή (Α.Ν.Υ.Ε.), η οποία αποφαίνεται για την υγειονομική τους καταλληλότητα. Οι ιατρικές/υγειονομικές εξετάσεις των υποψηφίων ενεργούνται σύμφωνα με το π.δ. 11/2014 (Α΄ 17), όπως ισχύει. Οι αποφάσεις της Α.Ν.Υ.Ε. είναι μη αναθεωρήσιμες (ν.δ. 1327/1973).
Οι υποψήφιοι που θα κριθούν ως Υγειονομικώς Κατάλληλοι συμμετέχουν στις προβλεπόμενες αθλητικές δοκιμασίες. Για τον έλεγχο της αθλητικής επίδοσης, οι υποψήφιοι υποβάλλονται στα παρακάτω αγωνίσματα και υποχρεούνται να επιτύχουν τα όρια επίδοσης σε όλα (ήτοι και στα έξι), σύμφωνα με τα ακόλουθα: α. Δρόμος 100 μ. σε χρόνο 17΄΄ (μια προσπάθεια). β. Δρόμος 1.000 μ. σε χρόνο 4΄ και 30΄΄ (μια προσπάθεια). γ. Άλμα σε ύψος με φόρα τουλάχιστον 1,00μ. (τρεις προσπάθειες). δ. Άλμα σε μήκος με φόρα τουλάχιστον 3,60 μ. (τρεις προσπάθειες). ε. Ρίψη σφαίρας (7,275 χλγ.) σε απόσταση τουλάχιστον 4,40μ., ως μέσος όρος του αθροίσματος της καλύτερης επιμέρους επίδοσης με το δεξί και το αριστερό χέρι (τρεις προσπάθειες ανά χέρι). στ. Ελεύθερη κολύμβηση σε απόσταση 50 μέτρων σε χρόνο δύο (02) λεπτών (μία προσπάθεια).
Όσοι δεν έχουν το απαιτούμενο ελάχιστο ύψος ή δεν παρουσιασθούν για υψομέτρηση σύμφωνα με το πρόγραμμα ή δεν συμμετάσχουν στη διαδικασία για οποιονδήποτε λόγο, αποκλείονται του διαγωνισμού.
Οι υποψήφιοι που δεν θα παρουσιασθούν ή θα διακόψουν σε οποιαδήποτε διαδικασία ή δεν θα κριθούν ικανοί αποκλείονται του διαγωνισμού.
Στην ένσταση επισυνάπτεται και το προβλεπόμενο από τις κείμενες διατάξεις παράβολο, άλλως η ένσταση δεν λαμβάνεται υπόψη. Το Α.Σ.Ε.Π. εξετάζει τις υποβληθείσες ενστάσεις, αποφαίνεται επ αυτών και ενημερώνεται ο ενιστάμενος από το Α.Σ.Ε.Π. είτε, με δική του ευθύνη από το Αρχηγείο Λ.Σ.-ΕΛ.ΑΚΤ.
Σχετική ανακοίνωση αναρτάται στην ιστοσελίδα του Λιμενικού Σώματος – Ελληνικής Ακτοφυλακής, καθώς και στο κτίριο του Αρχηγείου του Λ.Σ-ΕΛ.ΑΚΤ. Οι υποψήφιοι που περιλαμβάνονται στον Τελικό Πίνακα Επιτυχόντων, κατατάσσονται απευθείας στο Λ.Σ.-ΕΛ.ΑΚΤ. με το βαθμό του Ανθυποπλοιάρχου Λ.Σ. ειδικότητας Τεχνικού, με προεδρικό διάταγμα που εκδίδεται με πρόταση του Υπουργού Ναυτιλίας και Νησιωτικής Πολιτικής και παρακολουθούν εκπαιδευτικά σεμινάρια χρονικής διάρκειας τεσσάρων (4) μηνών, κυρίως σε θέματα στρατιωτικής αγωγής, αρμοδιότητας και αποστολής του Λ.Σ-ΕΛ.ΑΚΤ, καθώς και πρακτική εκπαίδευση επί του αντικειμένου απασχόλησής τους.
Επιπρόσθετα, από την Επιτροπή Ψυχομετρικών Δοκιμασιών, διαπιστώνεται και εάν τυχόν οι υποψήφιοι φέρουν στο σώμα τους δερματοστιξία (τατουάζ), κατά παράβαση των οριζομένων στην οικεία προκήρυξη. Στη περίπτωση αυτή, η Επιτροπή το βεβαιώνει εγγράφως και ο υποψήφιος αποκλείεται των περαιτέρω διαδικασιών του διαγωνισμού. Η σχετική βεβαίωση συνυπογράφεται και από τον υποψήφιο στον οποίο αφορά.
Οι υποψήφιοι έχουν την υποχρέωση να προσκομίσουν τις οριζόμενες στην οικεία προκήρυξη εργαστηριακές εξετάσεις, οι οποίες θα πρέπει να φέρουν φωτογραφία υποψηφίου, ευκρινή ημερομηνία, υπογραφή και σφραγίδα ιατρού και να έχουν γίνει εντός τριμήνου προ της ημερομηνίας παρουσιάσεώς τους για υγειονομικές εξετάσεις. Οι υποψήφιοι που δεν θα παρουσιασθούν ή θα διακόψουν σε οποιαδήποτε διαδικασία ή δεν θα κριθούν ικανοί αποκλείονται του διαγωνισμού.
Παραλαβή αίτησης με επισυναπτόμενα δικαιολογητικά
Διαδικασία μοριοδότησης συμμετεχόντων υποψηφίων
Ιστοσελίδα του Λιμενικού Σώματος – Ελληνικής Ακτοφυλακής